رووژنامەی "Oddity Central" ئویشێد، ئەو ژنە وەناو چان تهی لو لە تەمەن ٣٦ ساڵان، کە لەناو ساوەی مناڵەیل کار کەێد، دویای نوورەی گیرستن ئەڵاجەوییگ، کە ئەسر چەوەیلی وەبیخود خوڕەی هات، و نەتوەنستیە ئەسری بووسنێد، تا لەخوەیەو وسیا، لەوە تا ئیسە خەو وەبان چەوی نەکەفتیە.
ئەویشێد، یە راسیەگەس، و چواردەور هەردوگ چەوەسلی پووسی بویەسە خڕ سیە و بوور.
وەرجە ئەو ئەسر رشیان فرە، و خەو نەکردنە، ئەو خڕەیل سیە لەدەور چەوی نەویە، و ئەوسا جویر رەنگ گوڵ بویە.
ئەو ژنە گەردیە پزشکەیل، تا ئەرای ئاشکرا بوی کە تویش نیگەرانی هاتگە، و ئەو هەمگەی دەرمان گرانە هویچیگ وەپی نەکردن، لەجیای خاسەوکردنی، بویە ژان هەردوگ قولەیلی، تا دی لە ریکردنیش کەفت.
ئیرنگە ئەو ژنە کەفتیەسە بڕیگ گیچەڵ تەندروسی، وەلێ هەر ئومیدیگ دیرێد کە رووژیگ باێد و چەوی بچوودە چرچیگ خەو.
